Πρόδρομος Χρηστίδης

Ο Πρόδρομος Χρηστίδης (Καβάλα, 4 Οκτωβρίου 1992) είναι Έλληνας εκπαιδευτικός Πρωτοβάθμιας Εκπαίδευσης και συγγραφέας.  

 Βιογραφικά στοιχεία 
Ο Πρόδρομος Χρηστίδης γεννήθηκε στις 4 Οκτωβρίου 1992 στην περιοχή του Φαλήρου ΚαβάλαςΒιογραφικά στοιχεία του Πρόδρομου Χρηστίδη από την ιστοσελίδα "to10.gr". Πέρασε όλα του τα μαθητικά χρόνια σε σχολεία της πόλης και το 2010 αποφοίτησε από το 5ο Γενικό Λύκειο Καβάλας, ως αριστούχοςΒιογραφικά στοιχεία του Πρόδρομου Χρηστίδη από την ιστοσελίδα "to10.gr". Το ίδιο έτος εισήχθη στο Παιδαγωγικό Τμήμα Δημοτικής Εκπαίδευσης (Π.Τ.Δ.Ε.) του Πανεπιστημίου Αιγαίου (Π.ΑΙΓ.) που εδρεύει στη ΡόδοΒιβλίο "Ολυμπιακός σημαίνει γκολ!", Εκδόσεις: Γιωγγαράς, Σελίδα: 116. 
Το καλοκαίρι του 2014 αποφοίτησε από το Παιδαγωγικό Τμήμα Δημοτικής Εκπαίδευσης της Ρόδου και τους αμέσως επόμενους μήνες υπηρέτησε τη στρατιωτική του θητεία στις "Δυνάμεις Τεθωρακισμένων" σε μονάδες της Αττικής, του Έβρου και της Ξάνθης, έχοντας την αρματική ιδιότητα του "Γεμιστή Μέσου Άρματος" (ΓΕ.Μ.Α.)Βιβλίο "Πόσο γαύρος είσαι;", Εκδόσεις: Κέφαλος, Σελίδα: 125. Είναι παντρεμένος με την εκπαιδευτικό Κωνσταντίνα Τσιμηρίκα, με την οποία μέχρι σήμερα έχει αποκτήσει δύο παιδιά, τον Βασίλειο και τον ΓεράσιμοΒιβλίο "Πόσο γαύρος είσαι;", Εκδόσεις: Κέφαλος, Σελίδα: 126. Μέχρι τα μέσα του 2020 εργάστηκε ως e-shop operator σε ηλεκτρονικό κατάστημα της Καβάλας, ενώ από το Φθινόπωρο του ίδιου έτους και μέχρι σήμερα, εργάζεται ως εκπαιδευτικός Πρωτοβάθμιας ΕκπαίδευσηςΒιογραφικά στοιχεία του Πρόδρομου Χρηστίδη από την ιστοσελίδα "to10.gr". Στο παρελθόν, έχει εργαστεί επίσης ως σερβιτόρος, μπάρμαν και μπαρίσταςΒιογραφικά στοιχεία του Πρόδρομου Χρηστίδη από την ιστοσελίδα "bookstars.gr". 
Το 2022 ολοκλήρωσε μεταπτυχιακό πρόγραμμα σπουδών στις "Επιστήμες της Αγωγής" του Ελληνικού Ανοικτού Πανεπιστημίου (Ε.Α.Π.) που εδρεύει στην ΠάτραΒιβλίο "Η Ολυμπιακάρα του Γουλανδρή (1972-74)", Εκδόσεις: Γιωγγαράς, Σελίδα: 165. Είναι κάτοχος πτυχίων αγγλικής και γερμανικής γλώσσας, καθώς επίσης και πληροφορικήςΒιβλίο "Ένας αιώνας Ολυμπιακός", Εκδόσεις: Sportbook, Σελίδα: 206.

 Η σχέση του με τον αθλητισμό 
Ο Πρόδρομος Χρηστίδης αγάπησε τον αθλητισμό από πολύ μικρή ηλικίαΒιογραφικά στοιχεία του Πρόδρομου Χρηστίδη από τις εκδόσεις "Sportbook". Αν και ήταν ενεργό μέλος σε όλες τις ομάδες των Σχολείων του (Δημοτικό και Γυμνάσιο) σε ποδόσφαιρο, μπάσκετ και βόλεϊ με τις οποίες συμμετείχε σε όλα τα τοπικά σχολικά πρωταθλήματα της Καβάλας, η μεγάλη του αγάπη ανέκαθεν ήταν το ποδόσφαιροΒιογραφικά στοιχεία του Πρόδρομου Χρηστίδη από την ιστοσελίδα "to10.gr". Έχει υπάρξει μέλος αρκετών εκ των ακαδημιών ποδοσφαίρου της γενέτειράς του και συγκεκριμένα έχει περάσει από το "Goal of Five Σφαγείων" - συνέχεια του οποίου είναι σήμερα ο "Απόλλων Καβάλας" (έτος ίδρυσης: 2017), τις "Ελπίδες Καβάλας" (έτος ίδρυσης: 1993) και τον "Γαλαξία Καβάλας" (έτος ίδρυσης: 1999), ενώ για μικρά χρονικά διαστήματα συμμετείχε και στα παιδικά τμήματα της "Δόξας Θεολόγου - Ποτού" (έτος ίδρυσης: 1979) και του "Α.Σ. Ουρανούπολης" (έτος ίδρυσης: 1984)Βιογραφικά στοιχεία του Πρόδρομου Χρηστίδη από την ιστοσελίδα "to10.gr". 
Το 2008, σε ηλικία 16 ετών, αποφάσισε να αφοσιωθεί ολοκληρωτικά στις σπουδές του και να μείνει κοντά στον αθλητισμό ως απλός φίλαθλοςΒιογραφικά στοιχεία του Πρόδρομου Χρηστίδη από τις εκδόσεις "Sportbook". Είναι δηλωμένος υποστηρικτής του Ολυμπιακού Πειραιώς και τα περισσότερα απ' τα μέχρι σήμερα εκδοθέντα βιβλία του σχετίζονται με διάφορες πτυχές της ιστορίας του Πειραϊκού συλλόγουΗ εργογραφία του Πρόδρομου Χρηστίδη στο bookpoint.gr. 

 Εργογραφία 
 Ένυπα βιβλία 
Τον Ιανουάριο του 2024, κυκλοφόρησε από τις εκδόσεις "Γιωγγαράς" το πρώτο βιβλίο του Πρόδρομου Χρηστίδη με τίτλο Ολυμπιακός σημαίνει γκολ!to10.gr-Ολυμπιακός σημαίνει γκολ!: Ένα βιβλίο για τον Θρύλο. Στο βιβλίο αυτό καταγράφονται με χρονολογική σειρά όλοι οι ποδοσφαιρικοί αγώνες του Ολυμπιακού Πειραιώς (φιλικοί κι επίσημοι) στους οποίους οι "ερυθρόλευκοι" κατάφεραν να σημειώσουν διψήφιο αριθμό τερμάτων Περιγραφή του βιβλίου "Ολυμπιακός σημαίνει γκολ!" από το bookstars.gr. Μόλις δύο μήνες αργότερα, τέθηκε σε κυκλοφορία το δεύτερο βιβλίο του με τίτλο Η Ολυμπιακάρα του Γουλανδρή (1972-74)to10.gr-«Η Ολυμπιακάρα του Γουλανδρή (1972-1974)»: Το βιβλίο για την ομάδα των ρεκόρ του Θρύλου. Στο βιβλίο αυτό γίνεται περιγραφική ανάλυση όλων των εγχώριων αγώνων του Ολυμπιακού Πειραιώς κατά τη διετία 1972-74, στους οποίους οι "ερυθρόλευκοι" κατάφεραν να παραμείνουν αήττητοι για 68 συνεχόμενους αγώνεςΠεριγραφή του βιβλίου "Η Ολυμπιακάρα του Γουλανδρή (1972-74)" από το biblionet.gr. 
Στις 22 Απριλίου 2024, η ομάδα Κ19 του Ολυμπιακού κατέκτησε αήττητη(!) το UEFA Youth League της περιόδου 2023-24Ολυμπιακός – Μίλαν 3-0: Πρωταθλητές Ευρώπης τα θρυλικά παιδιά του Πειραιά. Μόλις λίγες εβδομάδες αργότερα κυκλοφόρησε το τρίτο βιβλίο του με τίτλο Ένας "θρύλος" στον ουρανό της Ευρώπης, το οποίο είναι αφιερωμένο στην ευρωπαϊκή αυτή επιτυχία της Κ19 του Ολυμπιακού. Στις 29 Μαΐου του 2024, ο Ολυμπιακός κατάφερε να κατακτήσει και το UEFA Europa Conference League. Η επιτυχία αυτή των "ερυθρόλευκων" αποτέλεσε το έναυσμα για τη συγγραφή του τέταρτου βιβλίου του Πρόδρομου Χρηστίδη, το οποίο κυκλοφόρησε τον Οκτώβριο του 2024 με τίτλο Πειραιάς - "Αγιά Σοφιά", μια ευρωκούπα δρόμοςto10.gr-Τα δύο ευρωπαϊκά του Ολυμπιακού, έχουν πλέον τα βιβλία τους και το οποίο περιγράφει ολόκληρη την ευρωπαϊκή πορεία της ομάδας, από τον πρώτο προκριματικό αγώνα, μέχρι τον μεγάλο τελικό της διοργάνωσης που έλαβε χώρα στην OPAP ArenaΠεριγραφή του βιβλίου "Πειραιάς - Αγιά Σοφιά, μια ευρωκούπα δρόμος" από το biblionet.gr. 
Τον Φεβρουάριο του 2025, λίγες μόλις εβδομάδες πριν τη συμπλήρωση 100 ετών επίσημης λειτουργίας του Ολυμπιακού, τέθηκε σε κυκλοφορία από τις εκδόσεις "Sportbook" το πέμπτο βιβλίο του Πρόδρομου Χρηστίδη με τίτλο Ένας αιώνας Ολυμπιακόςthrylos24.gr-«Ένας αιώνας Ολυμπιακός»: Το νέο επετειακό βιβλίο του Θρύλου!. Στο βιβλίο αυτό καταγράφονται 100 "θρυλικές" στιγμές του ποδοσφαιρικού τμήματος του Ολυμπιακού, οι οποίες περιλαμβάνουν μεταξύ άλλων αήττητες κατακτήσεις τοπικών - εθνικών τίτλων και ευρείες νίκες σε Ελλάδα και ΕυρώπηΠεριγραφή του βιβλίου "Ένας αιώνας Ολυμπιακός" από το sportbook.gr. Το έκτο βιβλίο του Πρόδρομου Χρηστίδη με τίτλο Πόσο γαύρος είσαι? κυκλοφόρησε τον Ιούνιο του 2025 από τις εκδόσεις "Κέφαλος". Ουσιαστικά πρόκειται για ένα "ερυθρόλευκο" trivia quiz book, το οποίο περιλαμβάνει συνολικά 330 ερωτήσεις πολλαπλής επιλογής που σχετίζονται με ιστορικές στιγμές όλων των τμημάτων του ΟλυμπιακούΠεριγραφή του βιβλίου "Πόσο γαύρος είσαι?" από τις ekdoseiskefalos.gr. Στα τέλη του 2025 κυκλοφόρησαν άλλα δύο βιβλία του από τις εκδόσεις "Sportbook": το Βαλκανιονίκη Ολυμπιακέ!, το οποίο είναι αφιερωμένο στην κατάκτηση του Βαλκανικού Κυπέλλου του 1963, καθώς και το Διαφοροποιημένη διδασκαλία στο Δημοτικό Σχολείο, το οποίο αποτέλεσε και το πρώτο του παιδαγωγικό βιβλίο που κυκλοφόρησε σε έντυπη μορφή. 

 Ψηφιακά βιβλία 
Πέρα από τα βιβλία που έχουν κυκλοφορήσει μέχρι στιγμής σε έντυπη μορφή, ο Πρόδρομος Χρηστίδης έχει συγγράψει και μια σειρά από παιδαγωγικά εκπαιδευτικά e-books, τα οποία διατίθενται δωρεάν σε κάθε ενδιαφερόμενο μέσω του προσωπικού εκπαιδευτικού του ιστολογίουΤο εκπαιδευτικό ιστολόγιο του Πρόδρομου Χρηστίδη. Τα ψηφιακά αυτά βιβλία απευθύνονται σε εκπαιδευτικούς, φοιτητές εκπαιδευτικών σχολών και γονείς και πραγματεύονται κυρίως θέματα που αφορούν τη σχολική τάξη, τη μαθησιακή διαδικασία και την ολόπλευρη ανάπτυξη των παιδιών. Συγκεκριμένα, το e-book Δημιουργώντας ρουτίνες για μια ήρεμη οικογενειακή καθημερινότητα εστιάζει στη σημασία της οργάνωσης και των σταθερών συνηθειών στο οικογενειακό περιβάλλον, ενώ το Η αξία του κουκλοθέατρου στο Δημοτικό Σχολείο αναδεικνύει το κουκλοθέατρο ως παιδαγωγικό εργαλείο έκφρασης και μάθησης. Το βιβλίο Η σημασία της ύπαρξης δανειστικής βιβλιοθήκης στην τάξη αναφέρεται στον ρόλο της φιλαναγνωσίας και της πρόσβασης στο βιβλίο μέσα στο σχολείο, ενώ το Η επιρροή του ύπνου στη συμπεριφορά και την απόδοση των μαθητών εξετάζει τη σχέση του ύπνου με τη σχολική επίδοση και τη συμπεριφορά των παιδιών. Παράλληλα, στο Θέτοντας ρόλους στη σχολική τάξη παρουσιάζονται τρόποι ενίσχυσης της συνεργασίας και της υπευθυνότητας των μαθητών μέσω της ανάθεσης ρόλων, ενώ το Μαθαίνοντας στα παιδιά τη σημασία της αποταμίευσης προτείνει παιδαγωγικές πρακτικές για την καλλιέργεια οικονομικής συνείδησης από μικρή ηλικία. Τέλος, το e-book Η μουσική ως εργαλείο συναισθηματικής αγωγής και ένταξης αναδεικνύει τη συμβολή της μουσικής στη συναισθηματική ανάπτυξη και την κοινωνική ένταξη των μαθητών, ενώ το Μαθαίνοντας στα παιδιά την αξία της ανακύκλωσης επικεντρώνεται στην περιβαλλοντική εκπαίδευση και την ευαισθητοποίηση των παιδιών σε ζητήματα αειφορίαςΚατάλογος ψηφιακών βιβλίων του Πρόδρομου Χρηστίδη.

 Λοιπά λογοτεχνικά έργα  
Εκτός από τη συγγραφή βιβλίων, ο Πρόδρομος Χρηστίδης ασχολείται σε ερασιτεχνικό επίπεδο με τη συγγραφή παιδικών παραμυθιών, τη σεναριογραφία, την ποίηση, τη στιχουργία και τη ζωγραφικήΒιβλίο "Πόσο γαύρος είσαι?", Εκδόσεις: Κέφαλος, Σελίδα: 126. Η συγγραφή τον μάγεψε από πολύ μικρή ηλικία και ο ίδιος ξεκίνησε να καταγράφει τις σκέψεις και τα συναισθήματά του στο χαρτί, ήδη απ' όταν ήταν μαθητής ΓυμνασίουΒιογραφικά στοιχεία του Πρόδρομου Χρηστίδη από την ιστοσελίδα "to10.gr". Εκτός από τη συγγραφή βιβλίων, απ' την οποία έγινε περισσότερο γνωστός, είναι χαρακτηριστικό ότι μέχρι σήμερα έχει δημιουργήσει περισσότερα από 250 λογοτεχνικά έργα (ποιήματα, πεζοτράγουδα, διηγήματα, παραμύθια, θεατρικά έργα κλπ) και τα τελευταία χρόνια ξεκίνησε να δημοσιεύει κάποια από αυτά μέσω της συμμετοχής του σε διάφορους ελληνικούς λογοτεχνικούς διαγωνισμούςΒιογραφικά στοιχεία του Πρόδρομου Χρηστίδη από την ιστοσελίδα "to10.gr".

 Συνοπτικός κατάλογος έντυπων βιβλίων 
ΈτοςΤίτλος βιβλίουΕκδότης2024Ολυμπιακός σημαίνει γκολ! Ολυμπιακός σημαίνει γκολ! - politeianet.grΓιωγγαράς2024Η Ολυμπιακάρα του Γουλανδρή (1972-74) Η Ολυμπιακάρα του Γουλανδρή (1972-74) - salto.grΓιωγγαράς2024Ένας "Θρύλος" στον ουρανό της Ευρώπης Ένας "Θρύλος" στον ουρανό της Ευρώπης - protoporia.grΓιωγγαράς2024Πειραιάς - "Αγιά Σοφιά", μια ευρωκούπα δρόμος Πειραιάς - "Αγιά Σοφιά", μια ευρωκούπα δρόμος - ianos.grΓιωγγαράς2025Ένας αιώνας Ολυμπιακός Ένας αιώνας Ολυμπιακός - sportbook.grSportbook2025Πόσο γαύρος είσαι; Πόσο γαύρος είσαι; - ekdoseiskefalos.grΚέφαλος2025Βαλκανιονίκη Ολυμπιακέ! Βαλκανιονίκη Ολυμπιακέ! - sportbook.grSportbook2025Διαφοροποιημένη διδασκαλία στο Δημοτικό Σχολείο Διαφοροποιημένη διδασκαλία στο Δημοτικό Σχολείο - sportbook.grSportbook

 Συνοπτικός κατάλογος ψηφιακών βιβλίων 
ΈτοςΤίτλος βιβλίουΕίδος 2023Δημιουργώντας ρουτίνες για μια ήρεμη οικογενειακή καθημερινότητα e-book2023Η αξία του κουκλοθέατρου στο Δημοτικό Σχολείο e-book2024Η σημασία της ύπαρξης δανειστικής βιβλιοθήκης στην τάξη e-book2024Η επιρροή του ύπνου στη συμπεριφορά και την απόδοση των μαθητών e-book2025Θέτοντας ρόλους στη σχολική τάξη e-book2025Μαθαίνοντας στα παιδιά τη σημασία της αποταμίευσης e-book2026Η μουσική ως εργαλείο συναισθηματικής αγωγής και ένταξης e-book2026Μαθαίνοντας στα παιδιά την αξία της ανακύκλωσης e-book

 Διακρίσεις, βραβεύσεις και δημοσιευμένα έργα 
Η προσφορά του Πρόδρομου Χρηστίδη στην ανάδειξη της ιστορίας του Ολυμπιακού Πειραιώς μέσα από τα βιβλία του, είχε ως αποτέλεσμα το να προσκληθεί ως κεντρικός ομιλητής σε μια εκδήλωση που έλαβε χώρα στις 5 Απριλίου 2025 στο Πολιτιστικό Κέντρο "Κώστας Κωσταράκος" των Καμινίων και η οποία ήταν αφιερωμένη στα 100 χρόνια επίσημης λειτουργίας του Πειραϊκού Συλλόγου100 χρόνια Ολυμπιακός: Ιστορία και Ιστορίες. Η εκδήλωση αυτή πραγματοποιήθηκε υπό την αιγίδα του Δήμου Πειραιώς και με την υποστήριξη του Συνδέσμου Βετεράνων Ποδοσφαιριστών Ολυμπιακού, ενώ έδωσαν το παρών και ιστορικές μορφές του συλλόγου, όπως ο Γιάννης Γκαϊτατζής και ο Χρήστος ΑρβανίτηςΕκδήλωση στο θέατρο «Κώστας Κωσταράκος» για τα 100 χρόνια του Ολυμπιακού.

Όσον αφορά τα λογοτεχνικά του έργα, έχει διακριθεί πολλάκις σε διάφορους λογοτεχνικούς διαγωνισμούς στους οποίους έλαβε μέρος. Το πεζοτράγουδό του Η Ειρήνη και οι σκιές της διαγωνίστηκε στα "Δημωφέλεια 2024" και κέρδισε μια θέση στο ανθολόγιο των Εκδόσεων "Αθλέπολις - Πένταδρον" με τίτλο Δεν υπάρχει δρόμος προς την Ειρήνη, η Ειρήνη είναι ο δρόμοςΑνθολόγιο "Δεν υπάρχει δρόμος προς την Ειρήνη, η Ειρήνη είναι ο δρόμος", Εκδόσεις: Αθλέπολις - Πένταδρον, Σελίδα: 165. Το ίδιο συνέβη και με το ποίημά του με τίτλο Φτώχεια, με το  οποίο συμμετείχε στον "8ο Πανελλήνιο Ποιητικό Διαγωνισμό U Write" και το οποίο κέρδισε μια θέση στο ανθολόγιο των Εκδόσεων "Itravelpoetry" με τίτλο Αχτίδες ΤέχνηςΑνθολόγιο "Αχτίδες Τέχνης", Εκδόσεις: Itravelpoetry, Σελίδα: 48. Μάλιστα, για το ίδιο έργο βραβεύτηκε με Αριστείο Καλλιτεχνικής ΣκέψηςU Write 8: Αποτελέσματα ποιητικού διαγωνισμού. Το 2025, το ποίημά του Η εξομολόγηση των κυμάτων, με το οποίο συμμετείχε στον "14ο Διαγωνισμό Ποίησης και Πεζόμορφου Στοχασμού" του "Συνδέσμου Πολιτισμού Ελλάδας - Κύπρου" (υπήρξαν περισσότερες από 460 συμμετοχέςΑποτελέσματα 14ου Διαγωνισμού Ποίησης “των Θαλασσών τα Λόγια”), διακρίθηκε με έπαινο και κέρδισε μια θέση στο ανθολόγιο των Εκδόσεων "Σ.Π.Ε.Κ." με τίτλο Των Θαλασσών Τα ΛόγιαΑνθολόγιο "Των θαλασσών τα λόγια", Εκδόσεις: Σ.Π.Ε.Κ., Σελίδα: 285. Το καλοκαίρι του ίδιου έτους, ο Πρόδρομος Χρηστίδης συμμετείχε στον "9ο Πανελλήνιο Ποιητικό Διαγωνισμό U Write" με το ποίημά του Στη σκιά της πανσελήνου, το οποίο κέρδισε μια θέση στο ανθολόγιο των Εκδόσεων "Itravelpoetry" με τίτλο Στιγμές έμπνευσηςΑνθολόγιο "Στιγμές έμπνευσης", Εκδόσεις: Itravelpoetry, Σελίδα: 67. Τον Φεβρουάριο του 2026, το παραμύθι του με τίτλο Το φως που ξέχασε ν' ανάψει διακρίθηκε, κατακτώντας το Γ'Βραβείο στον "2ο Πανελλήνιο Διαγωνισμό Χριστουγεννιάτικου Παραμυθιού" που διοργάνωσε το λογοτεχνικό περιοδικό των εκδόσεων "Κέφαλος"Αποτελέσματα 2ου Πανελλήνιου Διαγωνισμού Χριστουγεννιάτικου Παραμυθιού. 

Εκτός των προαναφερθέντων, υπάρχουν αρκετά ακόμα έργα του Πρόδρομου Χρηστίδη που έχουν συμπεριληφθεί σε έντυπες εκδόσεις. Ένα από αυτά είναι το ποίημά του με τίτλο Το Νησί, το οποίο φιλοξενείται στο ανθολόγιο με τίτλο Θ-έρωςΑνθολόγιο "Θ-έρως", ISBN: 978-618-87968-1-2, Σελίδα: 323. Ομοίως και το ποίημά του με τίτλο Δίχως ανάσα, το οποίο συμπεριλαμβάνεται στο ανθολόγιο με τίτλο Στάλες σιωπήςΑνθολόγιο "Στάλες σιωπής", ISBN: 978-618-87968-7-4, Σελίδα: 323. Τον Δεκέμβριο του 2025 κυκλοφόρησε το επετειακό λογοτεχνικό περιοδικό των εκδόσεων "Storywits", το οποίο περιελάμβανε μεταξύ άλλων το ποίημά του με τίτλο Πόρτες κλειστέςΛογοτεχνικό Περιοδικό "3 χρόνια Storywits", ISSN: 2945-1019, Σελίδα: 228, ενώ το 2026 κυκλοφόρησε το ανθολόγιο ποιημάτων Αγκαλιά από Στίχους, στο οποίο συμπεριλαμβάνεται το ποίημά του με τίτλο Νύχτα ΧριστουγέννωνΑνθολόγιο "Αγκαλιά από Στίχους", ISBN: 978-618-88162-4-4, Σελίδα: 45. 

Εκτός από ποιήματα και πεζοτράγουδα, υπάρχουν και κάποια παραμύθια του Πρόδρομου Χρηστίδη που έχουν συμπεριληφθεί σε έντυπες εκδόσεις. Ένα απ' αυτά είναι το παραμύθι με τίτλο Το τραγούδι του φύλλου, το οποίο συμπεριλήφθηκε στο ανθολόγιο παραμυθιών Παραμυθοχώρα που κυκλοφόρησε σε έντυπη μορφή το 2025Ανθολόγιο Παραμυθιών "Παραμυθοχώρα", ISBN: 978-618-87968-4-3, Σελίδα: 19, καθώς επίσης και το παραμύθι με τίτλο Η μαγική πρίμουλα, το οποίο συμπεριλήφθηκε στο Καλλιτεχνικό Λεύκωμα των εκδόσεων "Itravelpoetry" που κυκλοφόρησε σε έντυπη μορφή στις αρχές του 2026Συλλογική Έκδοση "Καλλιτεχνικό λεύκωμα", ISBN: 978-618-88162-1-3, Σελίδα: 15. Επιπροσθέτως, το παραμύθι του με τίτλο Η μυστική ορτανσία συμπεριλήφθηκε στο έντυπο Λογοτεχνικό Ημερολόγιο 2026 των εκδόσεων "Κέφαλος", το οποίο κυκλοφόρησε σε έντυπη μορφή στις αρχές του 2026"Λογοτεχνικό Ημερολόγιο 2026", ISBN: 978-618-5854-59-1, Σελίδες: 141-142.

 Βιβλιογραφία 
Χρηστίδης, Π. (2024), «Ολυμπιακός σημαίνει γκολ!», Εκδόσεις: Γιωγγαράς. Αθήνα. ISBN: 9789605715953
Χρηστίδης, Π. (2024), «Η Ολυμπιακάρα του Γουλανδρή (1972-74)», Εκδόσεις: Γιωγγαράς. Αθήνα. ISBN: 9789605716004
Χρηστίδης, Π. (2024), «Ένας "Θρύλος" στον ουρανό της Ευρώπης!», Εκδόσεις: Γιωγγαράς. Αθήνα. ISBN: 9789605716226
Χρηστίδης, Π. (2024), «Πειραιάς - "Αγιά Σοφιά", μια ευρωκούπα δρόμος», Εκδόσεις: Γιωγγαράς. Αθήνα. ISBN: 9789605716400
Χρηστίδης, Π. (2025), «Ένας αιώνας Ολυμπιακός», Εκδόσεις: Sportbook. Θεσσαλονίκη. ISBN: 9786185649869
Χρηστίδης, Π. (2025), «Πόσο γαύρος είσαι;», Εκδόσεις: Κέφαλος, Αθήνα. ISBN: 9786185854751
Χρηστίδης, Π. (2025), «Βαλκανιονίκη Ολυμπιακέ!», Εκδόσεις: Sportbook. Θεσσαλονίκη. ISBN: 9786185954376
Χρηστίδης, Π. (2025), «Διαφοροποιημένη διδασκαλία στο Δημοτικό Σχολείο», Εκδόσεις: Sportbook. Θεσσαλονίκη. ISBN: 9786185954390

Παραπομπές

 Πηγές 
 Η εργογραφία του Πρόδρομου Χρηστίδη στο bookpoint.gr
 Το βιογραφικό του Πρόδρομου Χρηστίδη στο sportbook.gr
 Το βιογραφικό του Πρόδρομου Χρηστίδη στο ekdoseiskefalos.gr
 Το βιογραφικό του Πρόδρομου Χρηστίδη στο bookstars.gr
 Το βιογραφικό του Πρόδρομου Χρηστίδη στο politeianet.gr
 Το προφίλ του Πρόδρομου Χρηστίδη στο biblionet.gr
 Εκδήλωση για τα 100 χρόνια του Ολυμπιακού Σ.Φ.Π.
 «Ολυμπιακός: Ιστορία και Ιστορίες με ζωντανή μουσική»
 Συνέντευξη του Πρόδρομου Χρηστίδη στο ekdoseiskefalos.gr
 Συνέντευξη του Πρόδρομου Χρηστίδη στο YouTube
 Παρουσίαση των βιβλίων του Πρόδρομου Χρηστίδη στο ART TV

Κατηγορία:Έλληνες εκπαιδευτικοί
Κατηγορία:Έλληνες συγγραφείς